Document ID: 32008R0460

KOMISIJOS REGLAMENTAS (EB) Nr. 460/2008
2008 m. gegužės 27 d.
kuriuo iš dalies keičiamas Reglamentas (EB) Nr. 85/2004, nustatantis obuolių prekybos standartą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. rugsėjo 26 d. Tarybos reglamentą (EB) Nr. 1182/2007, nustatantį konkrečias taisykles vaisių ir daržovių sektoriui, iš dalies keičiantį direktyvas 2001/112/EB bei 2001/113/EB ir reglamentus (EEB) Nr. 827/68, (EB) Nr. 2200/96, (EB) Nr. 2201/96, (EB) Nr. 2826/2000, (EB) Nr. 1782/2003 bei (EB) Nr. 318/2006 ir panaikinantį Reglamentą (EB) Nr. 2202/96 (1), ypač į jo 42 straipsnio a dalį,
kadangi:
(1)
Komisijos reglamentu (EB) Nr. 85/2004 (2) nuo 2008 m. birželio 1 d. visų pirma numatoma sumažinti mažiausią dydį, kad jis atitiktų Jungtinių Tautų Europos ekonominės komisijos obuolių standartą UNECE-FFV-50. Tačiau tas standartas pakeistas, todėl atitinkamai turėtų būti atnaujintos obuolių dydžio nuostatos.
(2)
Siekiant išvengti prieštaravimų komercinei teisei, iš Reglamento (EB) Nr. 85/2004 priedo priedėlyje išvardintų obuolių veislių sąrašo turėtų būti išbraukti visi prekės ženklai.
(3)
Kad būtų lengviau atlikti patikrinimus, tą veislių sąrašą taip pat reikėtų peržiūrėti. Todėl Reinette blanche du Canada veislės sinonimą Renetta del Canada reikėtų pridėti, o obuolių veislę Zarja Alatau į įtraukti į tą patį sąrašą.
(4)
Todėl reikėtų atitinkamai iš dalies pakeisti Reglamentą (EB) Nr. 85/2004.
(5)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 85/2004 priedas iš dalies keičiamas pagal šio reglamento priedą.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. gegužės 27 d.

Labels: 3
17